Byrettens dom stadfæstes med følgende ændring: Hos tiltalte konfiskeres en Audi A4, personbil
Ret: Østre Landsret (2. instans)
Faggruppe: Straffesag — Almindelig domsmandssag
Sagsemner: Formueforbrydelser;
Færdsel;
Strafferetlige sanktioner og andre foranstaltninger;

ØSTRE LANDSRETS DOMBOG







Afsagt den 24. september 2012 af Østre Landsrets 12. afdeling
(landsdommerne Gitte Rubæk Pedersen, John Mosegaard og Joachim Kromann (kst.)
med domsmænd).


12. afd. nr. S-2086-12:
Anklagemyndigheden
mod


(advokat Mads Lyshøj Ulrikkeholm; besk:)




Roskilde Rets dom af 15.juni 2012 (54-1391/2012) er anket af anklagemyndigheden med
påstand om skærpelse således, at provenuet for bortauktionering eller salg af bilen ikke
udbetales til tiltalte men tilfalder statskassen.


Forsvareren har påstået stadfæstelse.


Tiltalte har supplerende om sine personlige forhold forklaret; at han nu har holdt sig ædru i
8 måneder og ikke længere spiller. Hans forhold er i øvrigt som forklaret for byretten.


Landsrettens begrundelse og resultat


Straffen omfatter blandt andet straf for 6 førstegangs kørsler i frakendelsestiden; jf.
færdselslovens $ 117a, stk. 2, nr. 1, hvoraf 3 af forholdene er begået i 2011 og 3 af

forholdene i 2012 Det følger herefter af færdselslovens 8 133a, stk. 4, at der skal ske
konfiskation af tiltaltes bil.


Det forhold, at tiltaltes personbil er betalt med midler fra en invaliditetserstatning og på en
sådan måde, at bilen er omfattet af reglerne om kreditorbeskyttelse; jf. retsplejelovens $
513, bevirker ikke, at konfiskation af tiltaltes personbil ikke kan ske. Landsretten finder
endvidere ikke; at der foreligger sådanne omstændigheder; der kunne give grundlag for at
undlade konfiskation i medfør af færdselslovens $ 133a, stk. 6.


Landsretten finder heller ikke grundlag for at fravige lovens sædvanlige ordning
vedrørende retsvirkningen af en konfiskation. Tiltaltes personbil skal derfor konfiskeres
med den virkning at provenuet for bortauktionering eller salg af bilen tilfalder statskassen.
Konfiskationen sker med respekt af tredjemands bedre ret, jf. straffelovens 8 76, stk. 3


Thi kendes for ret:


Byrettens dom i sagen mod  stadfæstes med følgende ændring:


Hos tiltalte konfiskeres en Audi A4, personbil, 


Tiltalte skal betale sagens omkostninger for landsretten.









Udskriftens rigtighed bekræftes. Østre Landsret, den